google/wiki40b huggingface dataset:
Mukim Manek Urai

Pentadbiran

Mukim Manek Urai merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Kuala Krai.
Isyarat (kejuruteraan elektrik)

Dalam bidang kejuruteraan elektrik, juga amnya di dalam perhubungan dan pemprosesan isyarat, isyarat ialah satu kuantiti yang berubah dari segi masa atau ruang. Isyarat elektrik memainkan peranan memindahkan maklumat dalam bentuk analog mahupun digital.
Kabupaten Gorontalo

Lokasi

Kabupaten Gorontalo terletak pada kedudukan di antara 0° 24"--1°02" longitud utara (LU) dan 121°59"--123°32" latitud timur (BT), dan bersempadan dengan Laut Sulawesi di utara, Teluk Tomini di selatan, Kabupaten Bone Bolango dan Kabupaten Bolaang Mongondow di timur, serta Kabupaten Boalemo di barat.
Bama, Pagelaran

Poskod

Poskod yang digunakan di Bama adalah 42265. Terdapat 13 buah desa di dalam daerah kecamatan Pagelaran.
Sachin

Demografik 2001

Menurut bancian India pada tahun 2001, Sachin memiliki bilangan penduduk seramai 11,873. Dari jumlah tersebut, kaum lelaki membentuk 62% dari jumlah keseluruhan populasi dan wanita seramai 38%.

Pendidikan 2001

Menurut bancian India pada tahun 2001 Sachin memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 68% lelaki dan 32% wanita mampu membaca. 14% dari populasi berusia di bawah 6 tahun. (2001)
Prosperidad, Agusan del Sur

Prosperidad merupakan sebuah bandar yang terletak di wilayah Agusan del Sur, Filipina. Kota ini memiliki penduduk sebesar 82 631 orang (2015). Kota ini terbagi menjadi 32 barangay.
Padewakang

Padewakang ialah perahu tradisional yang digunakan oleh suku Bugis, Mandar, dan orang-orang Makassar dari Sulawesi Selatan. Padewakang  digunakan untuk pelayaran jarak jauh oleh kerajaan-kerajaan di Sulawesi selatan.

Etimologi

Tidak ada yang benar-benar mengetahui asal-usul nama padewakang, meskipun beberapa orang berpendapat bahawa ia berasal dari Pulau Dewakang, sebuah penanda navigasi penting antara Sulawesi dan Jawa. Catatan Belanda dari tahun 1735 menyebut surat-surat dari Sulawesi tiba di Batavia ‘dari Paduakkang’.
Menurut Horridge, kata “padewakang, paduwakang” (Sulawesi) dan “paduwang” (Madura), mempunyai akar kata wa, wangka, waga, wangga, dan bangka dari bahasa Austronesia. Istilah tersebut dikaitkan pada “perahu bercadik atau perahu kecil”.

Deskripsi

Biasanya seberat antara 20 hingga 50 tan, mempunyai satu atau dua tiang dengan layar tanja. Seperti perahu tradisional Nusantara lainnya, ia dikemudikan menggunakan 2 kemudi samping. Antara akhir abad ke-16 sehingga awal abad ke-20 mereka secara rutin belayar ke pantai utara Australia untuk mencari teripang (gamat), dipersenjatai dengan meriam kuno, mungkin cetbang atau lantaka. Padewakang ialah kapal Sulawesi Selatan yang terbesar yang berfungsi sebagai kapal dagang dan kapal perang, digunakan selama ratusan tahun yang belayar di lautan antara Papua Barat, bahagian selatan Filipina, dan semenanjung Malaya. Malah terdapat penerbitan belanda tentang padewakang dengan layar terkembang di teluk parsi. Mereka digunakan sampai pembuatannya berhenti kerana digantikan oleh Pinisi semasa abad ke-20. Pinisi berkembang dari lambung dasar padewakang dengan layar fore-and-aft hingga mengembangkan model lambung sendiri dengan layar pinisi.

Evolusi menjadi Pinisi

Menurut Horst Liebner, ahli maritim Mandar, pada awalnya layar pinisi dipasang ke atas lambung perahu padewakang dan sejenisnya; akan tetapi, ketika para pelaut dan tukang perahu semakin sedar atas cara pemakaiannya, lambung yang dipilih adalah jenis palari saja - jenis lambung yang sangat runcing dan 'pelari' itu memanglah yang paling sesuai dengan layar kedua.
Evolusi ini berlaku dalam beberapa peringkat: Jenis lambung padewakang dirancang dengan lebih runcing dan dipertingkatkan dengan beberapa papan tambahan yang menyebabkan dek haluan menjadi lebih rendah daripada dek utama dan buritan, dan bahawa pembinaan rasuk-rasuk guling seolah-olah 'terbang' di belakang buritan (palari salompong ambeng rua kali - istilah ini berasal dari bahasa Konjo); seterusnya bahagian geladak buritan (ambeng) diteruskan sehingga rasuk-rasuk kemudi menyatu dengannya (palari salompong); dan langkah terakhir adalah untuk meningkatkan ketinggian tunda supaya seluruh gelung menjadi lurus.
Jenis terakhir kapal ini digunakan sehingga bot pinisiq diganti dengan jenis PLM, 'motor perahu layar'. Pada awal 1970-an beribu-ribu kapal pinisi-palari bersaiz sehingga 200 tan kargo, armada pelayaran komersial terbesar di dunia pada masa itu, telah menghubungi semua penjuru Lautan Hindi dan menjadi tulang perdagangan rakyat.
Maibong

Demografik 2001

Menurut bancian India pada tahun 2001, Maibong memiliki bilangan penduduk seramai 7,664. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Maibong memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Hak digital

Hak digital menggambarkan hak asasi manusia yang membenarkan individu mengakses, menggunakan, menghasilkan dan menerbitkan media digital mahupun menggunakan komputer, alat peranti digital atau rangkaian komunikasi yang lain.
Jardelund

Jardelund merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Filem Jeritan Batinku

Pengarah

Filem ini telah diarahkan oleh Mohd Ariff Shah dibawah terbitan Ariff Skop Production Sdn. Bhd.

Ringkasan

Fauziah (Puteri Nor Maria), anak yatim piatu didera oleh ibu saudaranya Ramlah (Rosnah Mat Aris). Fauziah meninggalkan rumah dan lari ke bandar. Sharif (Aziz Jaafar) seorang ahli perniagaan telah membawa Fauziah ke rumahnya dan dijadikan sebagai anak angkatnya. Tetapi kehadirannya tidak disenangi oleh anak perempuan Sharif, Mahani (Nor Albaniah). Sementara itu di kampung pula, Ramlah mengalami tekanan jiwa dan menjadi gila kerana merasa berasa bersalah terhadap Fauziah selama ini.
Sharif pula mempunyai masalah rumahtangganya dengan Latifah (Normah Damanhuri) yang telah berlaku curang terhadapnya. Selepas peristiwa itu, Latifah telah diusir keluar dari rumah dan hak penjagaan Mahani diserahkan kepada Sharif. Akibat terlalu cemburu terhadap Fauziah, Mahani telah mengalami cedera parah selepas terjatuh dari tangga di rumahnya kerana mengasari Fauziah. Hal ini menyebabkan Latifah bergegas dan bertekad untuk menemui anaknya tetapi dihalang sekali lagi oleh Sharif. Selepas dipujuk oleh Fauziah dan Rosnah (pembantu rumah), baharulah dia beeubah fikiran dan menerima semula Latifah.
Cikidang, Cikidang

Poskod

Poskod yang digunakan di Cikidang adalah 43367. Terdapat buah desa di dalam daerah kecamatan Cikidang.
Hoçisht

Hoçisht merupakan sebuah munisipaliti di Daerah Devoll, Korçë County, tenggara Albania.
Telepot Wangsa Maju

Telepot Wangsa Maju ialah sebuah stesen bumi satelit di Wangsa Maju, Kuala Lumpur, Malaysia. Ia dikendalikan oleh Telekom Malaysia.
Dettenheim

Dettenheim merupakan sebuah kota terletak di Karlsruhe, Baden-Württemberg, Jerman.
Ali Maksum

K.H. Ali Ma’shum (lahir di Lasem, Rembang, 2 Mac 1915 – meninggal di Yogyakarta, 7 Disember 1989 pada umur 74 tahun) adalah Rais Aam Syuriyah PB Nahdlatul Ulama tempoh 1980 - 1984.
Solkwitz

Solkwitz merupakan sebuah kawasan perbandaran terletak di daerah Saale-Orla, Thüringen, Jerman.
Windesheim, Jerman

Windesheim merupakan sebuah kawasan perbandaran terletak di daerah Bad Kreuznach, Rhineland-Palatinate, Jerman.
Narsapur

Demografik 2001

Menurut bancian India pada tahun 2001, Narsapur memiliki bilangan penduduk seramai 58,508. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Narsapur memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 52% lelaki dan 48% wanita mampu membaca. 11% dari populasi berusia di bawah 6 tahun. (2001)
Kampung Gertak Lembu

Poskod

Poskod yang digunakan di Kampung Gertak Lembu, Pasir Mas, Kelantan adalah 15100.
Mukim Limau Kasturi

Pentadbiran

Mukim Limau Kasturi merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Gua Musang.
Pergerakan (fizik)

Di dalam fizik, pergerakan bermaksud perubahan di dalam kedudukan sesuatu jasad. Perubahan di dalam pergerakan adalah hasil daripada daya yang dikenakan. Lazimnya pergerakan boleh digambarkan di dalam bentuk halaju, pecutan, sesaran, dan masa. Sesuatu halaju objek atau halaju benda tidak berubah kecuali ia dikenakan oleh suatu daya, seperti yang digambarkan oleh hukum pertama Newton juga dikenali sebagai inersia. Sesuatu momentum benda adalah berhubung terus dengan jisim dan halajunya, dan jumlah momentum bagi semua objek di dalam satu sistem tertutup (ia tidak dipengaruhi oleh daya-daya luaran) tidak berubah dengan masa, seperti yang digambarkan oleh hukum keabadian momentum.
Albalatillo

Albalatillo merupakan sebuah kawasan perbandaran yang terletak di wilayah Huesca, Aragon, Sepanyol
Bosporus

Bosporus atau Bosphorus (Bahasa Yunani: Βόσπορος), juga dikenali sebagai Selat Istanbul (Bahasa Turki: İstanbul Boğazı), ialah sebuah selat yang memisahkan Turki pada bahagian Eropah (Thrace) dan bahagian Asia (Anatolia), menghubungkan Laut Marmara dengan Laut Hitam. Selat ini memiliki garis panjang 30 km, dengan lebar maksimum 3,700 meter pada bahagian utara, dan minimum 750 meter antara Anadoluhisarı dan Rumelihisarı. Kedalamannya berubah antara 36 sehingga 124 meter.
Tepian selat ini berpendudukan padat, salah satu bandarnya ialah Istanbul, ibu negara Turki.
Ada dua jambatan yang menyeberangi Selat Bosporus, yang pertama ialah Jambatan Bosporus yang memiliki kepanjangan 1,074 meter dan pembinaannya berakhir pada 1973. Yang kedua ialah Jambatan Fatih Sultan Mehmet dengan kepanjangan 1,090 meter dan diselesaikan pembinaannya pada 1988 dan ia terletak sekitar 5 km sebelah utara jambatan pertama.
Satu lagi lintasan, Marmaray, sebuah terowong kereta api sepanjang 13.7 km (8.5 mi) masih dalam pembinaan dan dijangka akan siap pada 2012 akan tetapi pembinaannya masih tergendala. Sekitar 1,400 meter terowong ini berada di bawah selat, dengan kedalaman sekitar 55 meter.
Kampung Aur, Kangar

Poskod

Poskod yang digunakan di Kampung Aur adalah 01000.
Ruidera

Ruidera merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Hargorejo, Kokap

Poskod

Poskod yang digunakan di Hargorejo adalah 55653. Terdapat 5 buah desa di dalam daerah kecamatan Kokap.
Sekerap

Sekerap (bahan buangan yang boleh di­proses semula) terdiri daripada  bahan-bahan sisa kitar semula daripada produk pembuatan dan penggunaan, seperti komponen kenderaan, bahan bekalan bangunan, dan bahan lebihan. Tidak seperti sampah, sekerap mempunyai nilai yang berharga, terutamanya logam yang dipulihkan, dan bahan bukan logam juga dipulihkan untuk dikitar semula.
Kampung Ujong Pengkalan

Poskod

Poskod yang digunakan di Kampung Ujong Pengkalan, Kuala Nerang, Kedah ialah 06300.
Singen

Singen merupakan sebuah kota terletak di Konstanz, Baden-Württemberg, Jerman.
Millana

Millana merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Sakura, Minnade Tabeta

Latar belakang

Pada 19 Januari 2014, kumpulan HKT48 mengadakan konsert di Dewan Kebudayaan Awam Kagoshima semperna mengadakan "Konsert Jelajah di 7 Wilayah di Kyushu", semasa sesi petang konsert berlangsung, Sashihara Rino merangkap Ketua Teater ke-2 HKT48 mengumumkan single ke-3 akan dipasarkan pada 12 Mac 2014. Juga, semasa mengadakan konsert jelajah di Dewan Bata Nagasaki (Nagasaki Brick Hall) pada 8 Februari 2014, Sashihara mengumumkan nama tajuk single ke-3 dan 16 anggota senbatsu yang terlibat serta mengadakan persembahan pertama lagu "Sakura, Minnade Tabeta" dihadapan orang ramai.
Penyanyi tengah (center) dalam single ini sama seperti single sebelumnya "Melon Juice" iaitu Tashima Meru dan Tomonaga Mio. Dua anggota Kenkyuusei Yabuki Nako dan Tanaka Miku merupakan pertampilan pertama menjadi anggota senbatsu dalam single ini. Juga, Nakanishi Chiyori yang tidak menyertai anggota senbatsu sebelumnya kembali semula menjadi anggota senbatsu dalam single ini. Anggota senbatsu sebelumnya Okada Kanna, Okamoto Naoko dan Tani Marika tidak tersenarai dalam single ini.
Pada 14 Februari 2014, 16 anggota senbatsu single ini membuat kemunculan pertama dalam Progaram di Stesen Radio TV Arashi untuk promosikan single ini kepada orang ramai. Disamping itu, poster promosi single ini telah dikeluarkan pada hari yang sama.
Dalam single ini digandingkan dengan lima lagu. Lagu "Kimi wa Doushite?" hanya di Edisi Teater sahaja. Dalam lagu Type-A "Kidoku Suru" (New Team H), Type-B "Mukashi no Kareshi no Oniichan to Tsukiau to Iu Koto" (New Team KIV) dan "Oboete Kudasai" (Kenkyuusei).

Senarai anggota terlibat

Nota: Ini merupakan senarai anggota sebelum dipindahkan ke Team yang terbaru
Kelayakan Piala Dunia FIFA 2010 – UEFA Kumpulan 8

Kelayakan Piala Dunia FIFA 2010 UEFA Kumpulan 8 merupakan peringkat kelayakan UEFA untuk layak beraksi ke Piala Dunia FIFA 2010 di Afrika Selatan. Kumpulan 8 terdapat pasukan Bulgaria, Cyprus, Georgia, Itali, Montenegro dan Ireland.
Juara kumpulan, Itali sememangnya layak ke Piala Dunia FIFA 2010 manakala Republik Ireland yang berjaya menduduki tempat kedua perlu beraksi ke perlawanan play-off.
Sumurlaban, Tirtajaya

Poskod

Poskod yang digunakan di Sumurlaban adalah 41357. Terdapat buah desa di dalam daerah kecamatan Tirtajaya.
Daerah Agstafa

Agstafa (Azerbaijan: Ağstafa) merupakan rayon yang terletak di Azerbaijan barat laut. Kompleks Biara David Gareja Georgia (Keshish Dagh dalam bahasa Azerbaijan) terletak di daerah ini dan menjadi tajuk permasalahan kekuasaan di antara Georgia dan Azerbaijan. Bandar ini memiliki populasi sebanyak 75,000 dengan 98.7% orang Azeris, 0.6% warga Turki dan bakinya 0.7%. Agama utama rayon ini adalah Islam dan bahasa utamanya adalah bahasa Azerbaijan.
El Padul

El Padul merupakan sebuah kawasan perbandaran yang terletak di wilayah Granada, Andalusia, Sepanyol
Winterspelt

Winterspelt merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Kampung Permatang Sintok

Poskod

Poskod yang digunakan di Kampung Permatang Sintok, Penaga, Pulau Pinang adalah 13100.
Kampung Pasir, Kuala Kangsar

Poskod

Poskod yang digunakan di Kampung Pasir, Kuala Kangsar, Perak ialah 33010.
Cibeber 2

Poskod

Poskod yang digunakan di Cibeber 2 adalah 16640. Terdapat buah desa di dalam daerah kecamatan Leuwiliang.
Resolusi 1737 Majlis Keselamatan PBB

Resolusi 1737 Majlis Keselamatan Pertubuhan Bangsa-Bangsa Bersatu telah diluluskan sebulat suara oleh Majlis Keselamatan Pertubuhan Bangsa-Bangsa Bersatu pada 23 Disember 2006. Resolusi berkenaan ditaja oleh Perancis, Jerman dan United Kingdom , mengenakan sekatan ke atas Iran kerana gagal menghentikan program pengkayaan uranium berikutan resolusi 1696. Ia menghalang bekalan teknologi dan bahan-bahan yang berhubung dengan nuklear dan membekukan aset individu-individu penting dan syarikat-syarikat yang berhubungan dengan program pengkayaan. Ia mengambil masa dua bulan selepas penciptaan satu draf-resolusi, yang telah diperbetulkan beberapa kali selepas bangkangan daripada Russia dan China. Bangkangan ini telah terbukti, kerana ia mengambil masa panggilan minit terakhir daripada Presiden Vladimir Putin kepada Presiden George W. Bush untuk mengakhiri undian berkenaan. Resolusi datang selepas penolakan insentif ekonomi PBB bagi Iran untuk membekukan program pengkayaan nuklear. Sekatan ini akan diangkat sekiranya Iran membekukan "aktiviti-aktiviti disyaki " dalam masa 60 hari bergantung kepada keyakinan Agensi Tenaga Atom Antarabangsa.

Tindakbalas Iran

Iran bertindakbalas dengan mengutuk resolusi itu dan mengkritik Majlis Keselamatan. Mohammad Ali Hosseini, jurucakap bagi Kementerian Luar Iran, telah berkata bahawa resolusi "tidak memberi kesan atau menghadkan aktiviti nuklear Iran, tetapi akan mencemarkan keputusan Majlis Keselamatan, yang mana kuasanya semakin merosot." Oleh kerana resolusi itu di bawah Perkara 41 daripada Bab 7 dari Piagam Bangsa-Bangsa Bersatu, ia tidak boleh dipaksa menerusi penggunaan ketenteraan. Pesuruhjaya Iran, M. Javad Zarif, juga telah menjawab kepada also resolusi itu, “Satu negara dihukum kerana melakukan hak asasi negara berkenaan,” menuduh majlis berkenan bertindak mengikut "perintah rejim merbahaya yang mempunyai kelakuan agresif dan jenayah perang,” merujuk kepada Israel, yang mana Perdana Menteri, Ehud Olmert, mengambil langkah-langkah terhadap penyahsamaran gedung nuklear Israel yang disyaki .
Dalam reaksinya kepada resolusi berkenaan, Presiden Iran, Mahmoud Ahmadinejad telah menyatakan "Saya minta maaf kepada anda yang telah kehilangan peluang untuk persahabatan dengan negara Iran. Anda sendiri tahu bahawa anda tidak dapat merosakkan negara Iran walau sedikitpun." Hosseini, jurucakap kementerian luar, telah bersumpah bahawa hubungan Iran dengan agensi nuklear PBB akan berubah.

Senarai individu dan entiti dengan aset-aset pembekuan

Resolusi menyenaraikan individu-individu dan organisasi-organisasi dalam satu lampiran, sebagai satu permulaan individu dan organisasi yang mana aset-aset mereka akan diminta dibekukan:
Bairatisal

Demografik 2001

Menurut bancian India pada tahun 2001, Bairatisal memiliki bilangan penduduk seramai 5,400. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Bairatisal memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 57% lelaki dan 43% wanita mampu membaca. 8% dari populasi berusia di bawah 6 tahun. (2001)
Came, Pyrénées-Atlantiques

Came merupakan sebuah komun di jabatan Pyrénées-Atlantiques di barat-daya Perancis.
Wijimulyo

Poskod

Poskod yang digunakan di Wijimulyo adalah 55671. Terdapat 6 buah desa di dalam daerah kecamatan Nanggulan.
Sensilum

Sensilum ialah organ deria serangga yang tumbuh pada kulit ari. Sensilum terdiri daripada yang kimia, mekanik (cth.: Campaniform sensilla), haba dan visual.
Peristiwa 10 Ogos

Kejadian yang berlaku pada 10 Ogos 1792 merupakan antara titik penting dalam Revolusi Perancis, iaitu tarikh para Pengawal Negara yang berpaling tadah serta askar-askar relawan fédéré dari Marseille dan Brittany menyerbu Istana Tuileries serta menghalau Raja Louis XVI dan kerabat baginda dari persemayaman mereka.
Kejadian ini juga membawa kepada penggulingan pemerintahan diraja Perancis yang beralih kepada suatu republik yang melaksanakan penguatkuasaan yang sungguh radikal - hal ini memuncak dengan pembunuhan besar-besaran banduan serata Paris pada bulan berikutnya.

Latar belakang

Pada bulan April 1792, Raja Louis VXI membentuk kabinet kerajaan dengan Girondin. Suatu perang ke atas Empayar Austria telah diisytiharkan menentang Austria pada 20 hari bulan. Austria pula bergabung kuasa dengan kerajaan Prusia lalu penggabungan kuasa mereka sangat melemahkan A
Revolusi, pada tarikh ini, memasuki fasa yang lebih radikal. Dewan Undangan Negara meluluskan beberapa usul yang mendapat tentangan daripada para paderi dan agamawan yang bersidang - mereka sendiri enggan bersumpah kepada Perlembagaan Awam Pendeta (Constitution civile du clergé) yang menyekat kuasa Gereja Katolik Rom serta melaksanakan pengharaman beberapa peraturan dilakukan pihak Gereja sehingga menundukkan kuasa Gereja kepada pemerintah Perancis. pendeta, yang mengetuai, pada awal bulan Jun, konflik antara Louis XVI dan menteri Girondinnya. Ketika raja merancang untuk membentuk kabinet baru dengan puak Feuillant - yakni, puak setiaraja berperlembagaan yang lebih moderatmonarkis perlembagaan, sentimen ketidakpuashatian mula meninggi antara raja dan sebagian besar angota Dewan serta dengan kebanyakan warga kota Paris sendiri.

Darurat

Pada 5 Julai tahun sama, pemerintah mula mengisytiharkan suatu darurat - perintah berkurung dikenakan kepada rakyat biasa sambil diberikan senjata tombak serta risalah mengkhabarkan "Tanah Air berada dalam keadan bahaya" (« La Patrie est en danger ! »); warga yang dikerahkan dalam Pengawal Negara (Garde Nationale) pula diberikan tugasan aktif.
Suatu temasya memperingati ulang tahun ketiga Serbuan Bastille diadakan pada 14 Julai di mana para anggota Garde serata Perancis diundang ke Paris bagi memeriahkan keadaan. Para askar pembedil batalion Filles-Saint-Thomas mula bersemuka dengan tentera relawan fédéré Marseille, lalu menyebabkan suatu pertelingkahan.
Akibat insiden ini, puak Feuillant, para pembedil serta anggota askar dalam Garde nationale digugurkan daripada barisan mereka sebagi hukuman.
Paederus

Keterangan

Seperti kumbang-kumbang yang lain (Coleoptera), kumbang rayau ini mempunyai kepak depan keras (elitron) yang menutupi kepak-kepak yang digunakan untuk terbang. Pada satu ketika, kelompok kumbang rayau ini dikenali sebagai "Brachyptera" (kepak pendek) kerana kepak-kepaknya pendek dan tersorok di bawah elitron yang pendek.
Spesies Paederus tertabur luas ke serata dunia. Warnanya lebih terang daripada kumbang-kumbang rayau yang lain, dengan elitron yang berwarna biru atau hijau logam, dan warna jingga atau merah terang pada pronotum dan bahagian dasar abdomen. Warna yang terang ini boleh dijadikan satu contoh aposematisme, iaitu isyarat amaran kepada pemangsa.
Walaupun kebanyakan kumbang rayau dewasa alah kepada sinar matahari, namun spesies Paederus aktif pada waktu siang, dan tertarik kepada cahaya terang pada waktu malam.
Kumbang Paederus bertelur satu demi satu di habitat yang lembap. Larvanya menjalani dua instar sebelum bertukar menjadi pupa. Larva dan dewasa Paederus sama-sama memangsakan serangga lain. Oleh sebab lebih gemar tanih yang lembap, kumbang Paederus mudah tertarik secara berduyun-duyun ke sawah yang berpengairan, di mana ia membantu pesawah dengan memakan serangga maun yang merosakkan tanaman.

Serangan besar-besaran

Satu rencana dalam The Lancet mengusulkan bahawa kejadian kumbang rayau yang berduyun-duyun seperti yang diperikan sebagai yang pertama dan kedua daripada sepuluh Wabak Mesir (kematian besar-besaran anoksia di Sungai Nil, diikuti oleh banyak bangkai katak) mungkin telah menimbulkan keadaan yang sesuai untuk pembiakan P. alfierii. Hujah para pengarangnya, wabak "bisul" mungkin memaksudkan kerengsaan kulit yang terjadi sehari dua akibat tersentuh Paederus sewaktu wabak ketiga dan keempat (pinjal atau lalat). Tambah mereka, serngan Paederus lazimnya tersetempat, maka adalah berkemungkinan besar untuk kumbang tersebut menyerang istana Firauh, tetapi bukan petempatan Yahudi.
Nguyễn Tiến Minh

Tien Minh Nguyen merupakan pemain badminton lelaki dari Vietnam. Dia bermain dalam acara perseorangan lelaki.
Stesen Kampung Batu

Sejarah

Stesen in dibina diantara Stesen Komuter Taman Wahyu dan Stesen Komuter Batu Kentonmen di laluan KTM Komuter diantara Batu Caves ke Pelabuhan Klang. Stesen yang ada sebelum ini hanya diguna ketika perayaan Thaipusam bagi kemudahan penganut Hindu untuk mengunjungi kuil di Batu Caves.
Stesen ini akan dihubungkan dengan Laluan MRT Sungai Buloh-Serdang-Putrajaya yang akan dibina dan akan disiapkan menjelang Julai 2021 untuk operasi Fasa 1 MRT kedua. Stesen ini juga akan bertindak sebagai terminal sementara untuk laluan sehingga Fasa 2 selesai pada Julai 2022.
Cianaga

Poskod

Poskod yang digunakan di Cianaga adalah 43368. Terdapat buah desa di dalam daerah kecamatan Kabandungan.
Buku Kaca Permata

Buku Kaca Permata merupakan sebuah buku hasil nukilan Jamil Sulong yang diterbitkan pada tahun 2008. Menerusi buku yang diberi judul Kaca Permata: Memoir Seorang Pengarah itu, Jamil melihat dan memaparkan segala-galanya mengenai dunia perfileman Melayu dalam jangka masa 50 tahun.
Buku tersebut merupakan bukunya yang pertama, dan diterbitkan oleh Dewan Bahasa dan Pustaka (DBP).